Thomas Dominic Baffoe

Thomas Dominic Bafffoe yɛ kane Ghanani nsɛmkyerɛwni ne anmanyɔni. Na ɔyɛ koowaa krataa mu samufo ma nsɛmkyerɛw adwumakuo a ɛde Ghanaian Time firi afe 1964 kosii afe 1965. Ɔsan nso soom sɛ okandifo maa nsɛmkyerɛwfo kuo a ɛne Ghana JournalistsAssociation wo afe 1964 mu. Firi afe 1965 kosi afe 1966 mu no, na ɔyɛ mmarahyɛ baguani a ogyina ho ma Gomoa –Assin abatoɔ mpɛsoa so.

 Ne mmɔfrase ne Nhomsua 
Wɔ woo Baffoie wɔ afe 1930 mu wɔ Mankessim a ɛwɔ Mfinfin mantam mu Ghana (nkane Gold Coast). ɔhyɛɛ sukuu ase wɔ Tarkwa Catholic school firi afe 1939 kosii afe 1941 ne Obuasi Methodist and Catholic schools firi afe 1942 kosii afe 1946 ma no nyaa abodin krataa a ɛne Middle School Leaving Certificate . ɔno akyi no, Baffoe suaa ade wɔ fie na ɔfaa so kosuaa nsɛmkyerɛw adwuma.

 Nnwuma ne Amanyɔsɛm 
Baffoe hyɛɛ adwuma ase wɔ adwumakuo a ɛne Ashanti Times wo obuasi bre a owie sukuu no wɔ afe 1947 se nsesmkyerewni adwumayefo boafo. Wɔ afe 1949 mu no, ɔde ne ho kɔdɔɔm Jonathan Kwesi Lamptey adwumakuo a ɛne Gold Coast Leader wɔ Sekondi. Ofirii ho de ne ho kɔdɔɔm adwumakuo foforo a ɛne Takoradie press a ne wura ne Saki Scheck wo afe 1950 na ofirii ho saa afe no mu kɔɔ Kumasi kɔyɛɛ adwuma sɛ koowaa krataa mu samufo abediakyire wo nsɛmkyerɛw adwumakuo a ɛne Ashanti Sentinel. Wɔ afe 1951 awie no mu no, onyaa adwuma se nsɛmkyerɛwni panyin wɔ adwumakuo a ɛne Daily Graphic. wɔ afe 1952 mu no, Baffoe san n’akyi kɔɔ Ashanti Times sɛ koowaa krataa mu samufo Panyin. Okuraa saa dwumadie no kosii afe 1955 bre a onyaa adwuma se koowaa krataa mu samufo panyin maa nsɛmkyerɛw adwumakuo a ɛyɛ Indiafo de.

Baffoe soom sɛ aban adwumayeni firi afe 1958 kosii afe 1960 ma no bɛyɛɛ koowaa krataa mu samufo ma adwumakuo a ɛne Ghanaian Worker a ɛyɛ Trades Union Congress dea. Wɔpaw no sɛ koowaa krataa mu samufo ma nsɛmkyerɛw adwumakuo a ɛne Ghanaian Times wɔ April afe 1960 na wɔyii no adi nawotwe mienu akyi wɔ afe 1961.Wɔ saa afe no mu no, amanyɔkuo Conventions Peoples Party paw no sɛ kuo a ɛne Central Committee no mu ni na ɛno maa no bɛyɛɛ obi a osua koraa a w’abɛyɛ kuo mu ni saa bre no. Wɔ afe 1964 mu no, ɔbɛyɛɛ koowaa krataa mu samufo ma nsɛmkyerɛw adwumakuo a ɛne Ghanaian times kosii 1965.Wɔ saa afe no mu, wɔpaw no sɛ okandifo maa nsɛmkyerɛwfo kuo a ɛne Ghana Journalist Association. Wɔ afe 1965 mu no, ɔsan n’akye koyee samfo adwuma no bio.  Okuraa saa dibea no mu kosii February da a ɛtɔ so afe 1966 bre a wotuu Nkrumah aban gui. Wɔ afe 1965 mu no, wɔpaw no sɛ mmarahyɛ baguni a ogyina ho ma Gomoa-Asin mpɛsooa so.  Okuraa saa dibea no mu kosii sɛ abantugu no bae. ɔbɛyɛɛ Ghanaian Times adwumakuo no mu mpanyinfo no mu baako.

 N'setnea mu nsɛm 
Baffoe waree awuara Josephine Ashorkor Vejisu a sesei ɔyɛ Owurayere Josephien Baffoe wɔ June da a ɛto 18, afe 1960 mu. Owurayere kura mmɔfra mienu ansa na ɔne no waree. Owui wɔ Wukuada February da ɛtɔ so 14, afe 2005 mu

 Nkekaho